ഐപിഎല് 7,090 കോടിക്ക് ലക്നൗ ടീമിനെ സ്വന്താക്കി ഗോയങ്ക അഹമ്മദാബാദിനെ 5600 കോടി രൂപയ്ക്ക് നേടി സിവിസി ക്യാപിറ്റല് ന്യൂഡല്ഹി: ഐപിഎല് 2022 സീസണില് രണ്ട് ടീമുകള് കൂടി ഇടം പിടിച്ചു. ലക്നൗ, അഹമ്മദാബാദ് നഗരങ്ങളില് നിന്നുള്ള ടീമുകളെ പുതുതായി ഉള്പ്പെടുത്തിയതായി ബിസിസിഐ പ്രഖ്യാപിച്ചു. നിലവിലെ എട്ട് ടീമുകള്ക്കൊപ്പം ലക്നൗ, അഹമ്മദാബാദ് നഗരങ്ങളില്നിന്നുള്ള ടീമുകളും 2022 സീസണില് കളിക്കും. ലക്നൗ ടീമിനെ ഗോയങ്ക ഗ്രൂപ്പ് സ്വന്തമാക്കി. 7,090 കോടി രൂപ ക്വാട്ട് ചെയ്താണ് ആര്.പി. ഗോയങ്ക ഗ്രൂപ്പ് ലക്നൗവിനെ സ്വന്തമാക്കിയത്. 5600 കോടി രൂപ ക്വോട്ട് ചെയ്ത സിവിസി ക്യാപിറ്റല് ഗ്രൂപ്പിന് അഹമ്മദാബാദ് ടീം ലഭിക്കും. ഡിസംബറിലാണ് ഐപിഎല്ലില് മെഗാലേലം നടക്കുന്നത്. ടീമുകള് ആരെയൊക്കെ നിലനിര്ത്തുമെന്നും ആരെയൊക്കെ ഒഴിവാക്കുമെന്നും അറിയാന് കാത്തിരിക്കുകയാണ് ആരാധകര്. മൂന്ന് ഇന്ത്യന് താരങ്ങളെയും രണ്ട് വിദേശതാരങ്ങളെയും ടീമുകള്ക്കു നിലനിര്ത്താനാകുമെന്നാണു പുറത്തുവരുന്ന വിവരം. Stories you may Like